b'\n_START_ARTICLE_\nVlasto Zemlji\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nZemlji\xc4\x8d je leta 1951 diplomiral na ljubljanski FGG in prav tam 1974 doktoriral, tu je bil od 1952 tudi zaposlen, od 1975 kot redni profesor. Strokovno se je izpopolnjeval v Nem\xc4\x8diji in na ve\xc4\x8d univerzah v ZDA in bil 1960 med soustanovitelji prometnega in\xc5\xa1tituta na FGG._NEWLINE_Vlasto Zemlji\xc4\x8d se je ukvarjal z raziskavami na podro\xc4\x8dju prometne varnosti, ter na\xc4\x8drtoval in projektiral ceste, proge in predore. Predaval je tudi na dodiplomskem in podiplomskem \xc5\xa1tudiju tako na jugoslovanskih kot tudi tujih univerzah (Budimpe\xc5\xa1ta, Dunaj, Dresden, Gradec in drugih). Je avtor okoli 20 znanstvenih in strokovnih \xc4\x8dlankov in prav toliko raziskav, elaboratov in samostojnih publikacij.'